*Likumprojekts*

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8.nr.; 1996, 24.nr.; 1997, 21.nr.; 1998, 9.nr.; 1999, 24.nr.; 2001, l.nr.; 2002, 23.nr.; 2003, 2., 23.nr.; 2005, 2., 24.nr.; 2007, 3.nr.; 2008, 1., 24.nr.; 2009, 13., 15., 20.nr.; Latvijas Vēstnesis, 2009, 200.nr.; 2010, 178., 206.nr.; 2011, 103., 117., 184., 204.nr.; 2012, 190.nr.; 2013, 80., 193., 232.nr., 2014, 32., 228.nr) šādus grozījumus:

1. Papildināt 16.1 panta (21) daļu aiz vārdiem “Satversmes tiesai” ar vārdiem “Tieslietu ministrijai par zemesgrāmatu nodaļām, rajonu (pilsētu) tiesām un apgabaltiesām”.
2. Izteikt 28.pantu šādā redakcijā:

“**28. Latvijas Stabilitātes programma**

“Ministru kabinets saskaņā ar Padomes 1997.gada 7.jūlija regulu (EK) Nr. 1466/97 [par budžeta stāvokļa uzraudzības un ekonomikas politikas uzraudzības un koordinācijas stiprināšanu](http://eur-lex.europa.eu/legal-content/LV/AUTO/?uri=celex:31997R1466) līdz kārtējā gada 15.aprīlim iesniedz Saeimai Latvijas Stabilitātes programmu.”

1. Izteikt 28.2 pantu šādā redakcijā:

“**28.2 pants. Ziņojums par veiktajiem krāpšanas apkarošanas pasākumiem un konstatētajiem neatbilstoši veiktajiem izdevumiem Eiropas Savienības politiku instrumentu ietvaros**

(1) Valsts pārvaldes iestādes, kas nodrošina vadošās iestādes funkciju veikšanu vai nacionālās atbildīgās iestādes pienākumu izpildi, līdz kārtējā gada 1.martam iesniedz Finanšu ministrijai kā Eiropas Savienības finanšu interešu aizsardzības koordinācijas padomes sekretariātam kopsavilkumu par iepriekšējā kalendārā gadā konstatētajiem neatbilstoši veiktajiem izdevumiem to administrēto Eiropas Savienības politiku instrumentu ietvaros.

(2) Ģenerālprokuratūra, Korupcijas novēršanas un apkarošanas birojs, Valsts policija un Valsts ieņēmumu dienests līdz kārtējā gada 1.martam iesniedz Finanšu ministrijai kā Eiropas Savienības finanšu interešu aizsardzības koordinācijas padomes sekretariātam informāciju par iepriekšējā kalendārā gadā saņemtajiem iesniegumiem par iespējamām krāpnieciskām vai citām nelikumīgām darbībām Eiropas Savienības politiku instrumentu ietvaros.

(3) Iekšlietu ministrijas Informācijas centrs līdz kārtējā gada 1.martam sagatavo un iesniedz Finanšu ministrijai kā Eiropas Savienības finanšu interešu aizsardzības koordinācijas padomes sekretariātam statistisko pārskatu par kriminālprocesiem par Eiropas Savienības fondu vai citu ārvalstu finanšu instrumentu apdraudējumiem.

(4) Finanšu ministrija divu mēnešu laikā pēc saskaņošanas normatīvajos aktos noteiktajā kārtībā ar Eiropas Savienības finanšu interešu aizsardzības koordinācijas padomi un citām iestādēm, kuras sniedza informāciju saskaņā ar šā panta pirmo, otro un trešo daļu, iesniedz Ministru kabinetam informatīvo ziņojumu par veiktajiem krāpšanas apkarošanas pasākumiem un konstatētajiem neatbilstoši veiktajiem izdevumiem Eiropas Savienības politiku instrumentu ietvaros.”

1. Izslēgt 34.panta otrajā daļā vārdus „kā arī ieguldīt šo līdzekļu atlikumu Latvijas valsts vērtspapīros”.
2. Aizstāt 35.panta ceturtajā daļā vārdus „neatmaksātā valsts parāda” ar vārdiem „valsts parāda maksimāli pieļaujamo apjomu saimnieciskā gada beigās”.
3. Izslēgt 36.panta astoto daļu.
4. Pārejas noteikumos:

svītrot 37.punktu;

izteikt 66.punktu šādā redakcijā:

“66. Šā likuma 16.1 panta pirmo daļu sāk piemērot ar 2020.gada 1.janvāri. Līdz 2019.gada 31.decembrim finanšu ministrs vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu Ministru kabinetam iesniedz līdz kārtējā gada 1.martam.”;

izteikt 67.punktu šādā redakcijā:

“67. Šā likuma 16.2 panta desmito daļu sāk piemērot ar 2020.gada 1.janvāri. Līdz 2019.gada 31.decembrim Ministru kabinets vidēja termiņa budžeta ietvara likuma projektu sagatavo un iesniedz Saeimai kopā ar gadskārtējo valsts budžeta likuma projektu (budžeta likumprojektu paketē), ievērojot sekojošo:

67.1. ministrijas un citas centrālās valsts iestādes attiecīgajos gados izstrādā valsts budžeta pieprasījumus tām Ministru kabineta noteiktā maksimāli pieļaujamā valsts budžeta izdevumu kopējā apjoma ietvaros, kas aprēķināts atbilstoši šā likuma [16.2 panta](http://likumi.lv/doc.php?id=58057#p16.2) ceturtajā daļā noteiktajai kārtībai;

67.2. Ministru kabinets attiecīgajos gados, nosakot maksimāli pieļaujamo valsts budžeta izdevumu kopējo apjomu, nodrošina šā likuma [16.2 panta](http://likumi.lv/doc.php?id=58057#p16.2) astotajā daļā un [19.panta](http://likumi.lv/doc.php?id=58057#p19) piektajā un sestajā daļā ietverto nosacījumu ievērošanu.”;

izteikt 68.punktu šādā redakcijā:

“68. Šā likuma 16.2 panta septīto daļu sāk piemērot ar 2020.gada 1.janvāri. Līdz 2019.gada 31.decembrim Ministru kabineta pilnvarota pārstāvja un Latvijas Pašvaldību savienības sarunas par pašvaldību intereses skarošiem ar vidēja termiņa budžeta ietvara likuma projektu saistītiem jautājumiem tiek rīkotas vienlaikus ar likuma "[Par pašvaldību budžetiem](http://likumi.lv/ta/id/34703-par-pasvaldibu-budzetiem)" [13.pantā](http://likumi.lv/ta/id/34703-par-pasvaldibu-budzetiem#p13) minētajām sarunām. Šo sarunu rezultāti tiek noformēti protokola veidā un pievienoti gadskārtējā valsts budžeta likuma projektam (budžeta likumprojektu paketei).”;

svītrot 69.punktu.

Likums stājas spēkā 2016.gada 1.janvārī.

Finanšu ministra vietā –

satiksmes ministrs A.Matīss

08.09.2015 15:44

636

L.Jevčuka

67095442, [Ludmila.Jevcuka@fm.gov.lv](mailto:Ludmila.Jevcuka@fm.gov.lv)

Ž.Zvaigzne

67083976, [Zanete.Zvaigzne@fm.gov.lv](mailto:Zanete.Zvaigzne@fm.gov.lv)